**ISFT institutida ikkinchi va undan keyingi oliy ta’limni olish tartibi to‘g‘risida**

NIZOM

**1-bob. Umumiy qoidalar**

[https://lex.uz/assets/img/cmnt.png](javascript:sendFeedback(-5662854))1. Ushbu Nizom ISFT instituti (keyingi o‘rinlarda institut)da bakalavriat ta’lim yo‘nalishlari bo‘yicha ikkinchi va undan keyingi oliy ta’limni tashkil etish tartibini belgilaydi.

[https://lex.uz/assets/img/cmnt.png](javascript:sendFeedback(-5662855))Mazkur Nizom boshqa oliy ta’lim muassasalariga nisbatan tatbiq etilmaydi.

[https://lex.uz/assets/img/cmnt.png](javascript:sendFeedback(-5662868))2. “Ta’lim to‘g‘risida”gi O‘zbekiston Respublikasi Qonunining [11-moddasiga](https://lex.uz/en/docs/-5013007#-5013303)muvofiq fuqarolar shartnoma asosida ikkinchi va undan keyingi oliy ma’lumotni olish huquqiga egadirlar.

[https://lex.uz/assets/img/cmnt.png](javascript:sendFeedback(-5662869))3. Oliy ma’lumotga ega bo‘lgan bakalavr (diplomli mutaxassis) darajasiga ega shaxslar bakalavriat ta’lim yo‘nalishlari bo‘yicha ikkinchi va undan keyingi oliy ta’limni olishlari mumkin.

[https://lex.uz/assets/img/cmnt.png](javascript:sendFeedback(-5662870))4. Institut tomonidan ikkinchi va undan keyingi oliy ta’lim mavjud quvvatlari, moddiy-texnika bazasi, professor-o‘qituvchilari tarkibi hamda bakalavriat ta’lim yo‘nalishlari xususiyatidan kelib chiqib, muayyan oliy ta’lim muassasasida bir yil oldingi qabul parametrlarida mavjud bakalavriat ta’lim yo‘nalishlari va ta’lim shakllarida tashkil etiladi.

**2-bob. Ikkinchi va undan keyingi oliy ta’limga qabul qilishni tashkil etish**

[https://lex.uz/assets/img/cmnt.png](javascript:sendFeedback(-5662874))5. Ikkinchi va undan keyingi oliy ta’lim bo‘yicha qabul parametrlari oliy ta’lim muassasasining ilmiy-pedagogik salohiyati va moddiy-texnik bazasi hisobga olingan holda ISFT Kengashi tomonidan belgilanadi.

[https://lex.uz/assets/img/cmnt.png](javascript:sendFeedback(-5662875))6. Institutda tashkil etiladigan qabul komissiyalari (keyingi o‘rinlarda — qabul komissiyasi)ga ikkinchi va undan keyingi oliy ta’lim qabulini amalga oshirish vazifasi yuklatiladi.

[https://lex.uz/assets/img/cmnt.png](javascript:sendFeedback(-5662877))7. Ikkinchi va undan keyingi oliy ta’limga o‘qishga kirish uchun abituriyentlar har yili 10-iyuldan 10-avgustga qadar (shu kuni ham) Institut tomonidan ishlab chiqilgan maxsus elektron tizim yoki institut qabul kamissiyasiga rasmiy yozma ariza topshirish orqali ro‘yxatdan o‘tadi.

[https://lex.uz/assets/img/cmnt.png](javascript:sendFeedback(-5662879))8. Abituriyentlar ro‘yxatdan o‘tishda maxsus elektron tizimga yoki qabul komissiyasiga o‘zining shaxsiy ma’lumotlarini kiritadi va quyidagi hujjatlarni yuklaydi yoki taqdim etadi:

[https://lex.uz/assets/img/cmnt.png](javascript:sendFeedback(-5662882))oliy ma’lumot to‘g‘risidagi hujjatning nusxasi (yoki diplomdan ko‘chirma — O‘zbekiston Respublikasi oliy ta’lim muassasasalarini davlat granti asosida o‘qib tugatganlar uchun);

[https://lex.uz/assets/img/cmnt.png](javascript:sendFeedback(-5662883))oliy ma’lumot to‘g‘risidagi hujjatning ilova nusxasi.

[https://lex.uz/assets/img/cmnt.png](javascript:sendFeedback(-5662891))Bunda, xorijiy davlatlar ta’lim muassasalarining 1992-yil 1-yanvardan keyin berilgan diplomlari belgilangan tartibda nostrifikatsiyadan o‘tkazilgan bo‘lishi lozim.

[https://lex.uz/assets/img/cmnt.png](javascript:sendFeedback(-5662894))9. Ikkinchi va undan keyingi oliy ta’limga qabul qilish tartibi (kirish imtihoni shakli, baholash mezonlari, imtihon o‘tkazish muddatlari) Institutning xususiyatidan kelib chiqib, institut Kengashi tomonidan belgilanadi va har yili 1-iyulga qadar institutning rasmiy veb-saytida e’lon qilinadi.

[https://lex.uz/assets/img/cmnt.png](javascript:sendFeedback(-5662899))10. Ikkinchi va undan keyingi oliy ta’limga qabul qilish natijalari har yili 30-avgustga qadar instituti tomonidan e’lon qilinadi.

[https://lex.uz/assets/img/cmnt.png](javascript:sendFeedback(-5662900))11. Ikkinchi va undan keyingi ta’limda o‘qish uchun talabalikka tavsiya etilgan shaxslar bilan oliy ta’lim muassasasi o‘rtasida shartnoma rasmiylashtiriladi.

[https://lex.uz/assets/img/cmnt.png](javascript:sendFeedback(-5662901))Shartnomalar yuridik shaxslar uchun 3 nusxada, jismoniy shaxslar uchun 2 nusxada rasmiylashtiriladi.

[https://lex.uz/assets/img/cmnt.png](javascript:sendFeedback(-5662902))Shartnoma shartlari, ularni amalga oshirish tartibi hamda tomonlarning majburiyatlari qonun hujjatlariga muvofiq amalga oshiriladi.

[https://lex.uz/assets/img/cmnt.png](javascript:sendFeedback(-5662903))12. Institutning bakalavriat ta’lim yo‘nalishlari xususiyatidan kelib chiqib, ikkinchi va undan keyingi oliy ta’lim uchun to‘lov-kontrakt miqdori bir talabani o‘qitish bilan bog‘liq xarajatlar miqdoridan kelib chiqib, institut Kuzatuv kengashi tomonidan belgilanadi.

[https://lex.uz/assets/img/cmnt.png](javascript:sendFeedback(-5662904))13. Talabalarni o‘qishga qabul qilish shartnomada belgilangan to‘lov amalga oshirilgandan so‘ng, institut rektorining buyrug‘i bilan rasmiylashtiriladi.

**3-bob. Ikkinchi va undan keyingi oliy ta’limda o‘quv jarayonini tashkil etish**

[https://lex.uz/assets/img/cmnt.png](javascript:sendFeedback(-5662906))14. Ikkinchi va undan keyingi oliy ta’limda o‘qish o‘quv rejalaridagi fanlar farqidan qat’i nazar, 2-kursdan boshlanadi.

[https://lex.uz/assets/img/cmnt.png](javascript:sendFeedback(-5662907))Bunda ikkinchi va undan keyingi oliy ta’limda o‘qish davomiyligi tegishli bakalavriat ta’lim yo‘nalishlari uchun belgilangan muddatdan bir yilga kam etib belgilanadi.

[https://lex.uz/assets/img/cmnt.png](javascript:sendFeedback(-5662908))15. Ikkinchi va undan keyingi oliy ta’limning bakalavriat ta’lim yo‘nalishlari o‘quv rejasi va fan dasturlari ISFT instituti tomonidan hamda turdosh OTMlar ISFT instituti bilan kelishilgan holda kadrlar buyurtmachilarining ehtiyojlaridan kelib chiqib, kunduzgi ta’lim shakli uchun tasdiqlangan o‘quv reja va fan dasturlariga muvofiq holda alohida ishlab chiqiladi va tasdiqlanadi.

[https://lex.uz/assets/img/cmnt.png](javascript:sendFeedback(-5662909))16. Ikkinchi va undan keyingi oliy ta’limda tahsil olayotgan talabalar o‘qishini ko‘chirish, qayta tiklash va o‘qishdan chetlashtirish O‘zbekiston Respublikasi Vazirlar Mahkamasining 2017-yil 20-iyundagi 393-son qarori bilan tasdiqlangan ISFT instituti talabalari o‘qishini ko‘chirish, qayta tiklash va o‘qishdan chetlashtirish tartibi to‘g‘risidagi [nizomga](https://lex.uz/en/docs/-3244181" \l "-3245763)asosan amalga oshiriladi.

[https://lex.uz/assets/img/cmnt.png](javascript:sendFeedback(-5662910))17. Ikkinchi va undan keyingi oliy ta’limda tahsil olgan shaxslarga, davlat attestatsiyasi yakunlari bo‘yicha, davlat namunasidagi hujjat (diplom va uning ilovasi) beriladi.

**4-bob. Yakunlovchi qoidalar**

[https://lex.uz/assets/img/cmnt.png](javascript:sendFeedback(-5662912))18. Ushbu Nizomni qo‘llashda yuzaga keladigan nizolar qonun hujjatlarida belgilangan tartibda hal etiladi.

[https://lex.uz/assets/img/cmnt.png](javascript:sendFeedback(-5662913))19. Mazkur Nizom talablarining buzilishida aybdor bo‘lgan shaxslar qonun hujjatlarida belgilangan tartibda javob beradilar.